એણે દેહદમન કરવાનું ચાલુ રાખ્યું. તેણે એવો નિર્ણય કર્યો કે હવે હું મારા અંગોને એક પછી એક છેદન કરીને અગ્નિમાં હોમી દઇશ જેથી મને જ્ઞાન આપ્યા વિના ઇન્દ્રનોય છૂટકો નહિ થાય અને યવક્રીડ વધારે ને વધારે દેહદમન કરતો રહ્યો. રોજ વહેલો ઊઠીને તે ગંગાસ્નાન કરવા જતો હતો અને ત્યાંથી પાછા ફર્યા પછી તે તેની ઉગ્ર સાધના આરંભતો. યવક્રીડને ઉત્કૃષ્ટ દેહદમન કરતો જોઇને ઇન્દ્રને યવક્રીડની દયા આવી.